Videolugosi: undici mini film orrur - autorite kollektiiv    Amatöörlike hirmu- ja õuduse lugude kassett.  Kinonentusiastide salvestised pärinevad erinevatest kvaliteedikategooriatest, siin on 16mm, betacam, s-video ja mini-dv. Neid seob aga minimalism, tagasohoidlikkus ja samas ka geniaalsus, sest kõik lihtne on geniaalne. Ja loomulikult on kogu see värk pühendatud Vampiiride Kuningale, Krahv Bela Lugosile.    Paadunud hirmu-, fantaasia- ja ulmesõbrale on seesugune teos või õigemini kogumik tõeliseks pärliks, mis tuleb peavoolukino sümboliseeriva lagajõe seest hellalt üles tõsta, võis praadida ja  pühapäeva pärastlõunal sugulastele serveerida.    Üks. Juhtum tänaval. Mis saab siis, kui fooris põlev punane tuli asendub sinisega?    Kaks. Ladies and Gentleman! I am not Count Dracula!    Kolm. Killer Gump. Ootamatu lõpuga splatterimaiguline lugu elustiili- ja/või IKEA reklaamklippide vaimus.        Neli. Angustia. Lavastaja ei peaks teisi tagant kiirustama, kui on ise lohakas. Eriti, kui rekvisiitide seas on terariistu.    Viis. Minu enese maailm. Splatter väikestele toredatele tüdrukutele.    Kuus. Conversano krahv. Päikeseliste küngaste vampiir kes kardab ense varju (mida tal ei ole) ja minestab verd nähes (mida ta  ei tarbi).    Seitse. Trinoloogia. Rokkmuusika põhjustab vaimu nüristumist. (Jüri Lina)    Kaheksa. Kolmas Maailmasõda. Omapärane postapokalüptiline sõjafilm, mis lisaks kõigele valmistatud põnevas tee-kasvõi-ise-tehnikas, kuigi kvaliteedi osas pole mingeid järeleandmisi. Ja igatahes üks paremaid sci-fi lugusid, mis üle hulga aja pihku sattunud.    Üheksa. Reekviem. Elu hullusärgis ei ole meelakkumine.    Kümme. Anatoomia. Rabavalt minimalistlik olmekriminull  stiilis Alfred Hitchcock esitab.    Üksteist. Viimane seanss. Amatöörargento tükkis süžee, arhitektuuri ja verega.    Tagantjärgi vaadates on muidugi mõni ülalmainitud teos teistest parem ja mõni halvem, kui nii võib väljenduda. Aga siiski, seal, kus üks jätab templi mällu, teeb teine heateo, mis liivale kirjutatakse. Valisin enese tarvis kolm tükki, mida eraldi esile tõsta. Kolm. Kaheksa. Kümme.